สังคมข่าวหุ้น
*ดัชนีหุ้นไทยปิดตลาด 1,624.09 จุด ลดลง 13.13 จุด มูลค่าการซื้อขาย 40,854 ล้านบาท แนวโน้มวันนี้ตลาดหุ้นไทยมีลุ้นรีบาวด์ระยะสั้น ๆ ประเมินแนวรับ 1,620-1,615 จุด แนวต้าน 1,640-1,645 จุด
1 ต.ค. 2562

เล็กเซียวหงส์
*ดัชนีหุ้นไทยปิดตลาด 1,624.09 จุด ลดลง 13.13 จุด มูลค่าการซื้อขาย 40,854 ล้านบาท แนวโน้มวันนี้ตลาดหุ้นไทยมีลุ้นรีบาวด์ระยะสั้น ๆ ประเมินแนวรับ 1,620-1,615 จุด แนวต้าน 1,640-1,645 จุด
*JASIF ดูออกอาการเทกระจาดสาดทิ้งมากเกินไปหรือไม่.!? อย่าลืมนะว่า “ราคายิ่งลง ยีลด์ยิ่งเพิ่ม” เอาเป็นว่า นี่คือโอกาสของนักลงทุน ที่ต้องการลงทุนช่วง 1-2 ปี และผลตอบแทนระดับ 8-9%
*CPT วิ่งขึ้นพรวดทันที หลังได้ซีอีโอใหม่ “ชัยยศ ปิยะวรรณรัตน์” ดูเหมือนนักลงทุนฝากความหวังไว้กับ “เฮียชัยยศ” ไม่น้อยทีเดียว..!! น่าจินตนาการต่อไปเหมือนกันว่า CPT จะเติบโตได้อย่างไร..แต่ดูโปรไฟล์ “ชัยยศ” เอ็มดีใหญ่ บริษัท เอบีบี จำกัด ผู้ดำเนินงานด้านระบบไฟฟ้าและเทคโนโลยีระบบอัตโนมัติ เป็นไปได้หรือไม่ว่าจะเกิดการเชื่อมโยง CPT กับ ABB กับความสัมพันธ์เชิงกลยุทธ์..ส่วนใครจะเป็นเจ้าบ่าวหรือเจ้าสาว เดี๋ยวคงจะได้รู้กัน
*PLANET หลังราคาหุ้นนอนติดเตียงมานาน..แต่ 5 วันทำการที่ผ่านมา..ราคาวิ่งขึ้นมาถึง 75% โอ้ว..พระเจ้าช่วยกล้วยปิ้ง..!! แบบนี้ไม่ปกติแน่นอน แต่จะเป็นแค่ “ปั่นเพื่อออกของ” หรือ “ปั่นรอดีล” ไม่นานเดี๋ยวได้รู้กัน.!?ใครคิดจะ “ตกปลาในบ่อจระเข้” เชิญตามสบายเลยครับ
*TTCL แจ้งรับเงินจาก RATCH จำนวน 838.47 ล้านบาท เรียบร้อยแล้ว..หลังตัดสินใจขายหุ้น “บริษัท นวนครการไฟฟ้า จำกัด” สัดส่วน 44% ด้วยราคาดิสเคานต์แบบคนร้อนเงินอะไรทำนองนั้น เอาเป็นว่าช่วยเติมเต็มสภาพคล่องได้อีกไม่น้อยทีเดียว.เสียดายแทนจริง ๆ กรีดหัวใจขายแค่เพียง 838.47 ล้านบาท
*INTUCH ใครชอบหุ้นปันผลถือว่าได้เวลาสะสมแล้วละ ดูจากอภิชาตบุตร ADVANC เริ่มเห็นสัญญาณการฟื้นตัวของกำไร นั่นทำให้ INTUCH ย่อมดีไปด้วย และเมื่อกำไรดีปันผลย่อมดีตามไปด้วย เอาเป็นว่าน่าสะสมได้แล้ว
*NOBLE หมดมุกเรื่องปันผลพิเศษ…ราคาหุ้นก็จอดไปทันที..ยิ่งไปกว่านั้นมีโอกาสใส่เกียร์ R อย่างแน่นอน..เพราะดูจากปัจจัยพื้นฐานน่าเป็นห่วง มีแต่ “กินบุญเก่า” ที่สำคัญตัวเลข D/E สูง 3 เท่า ทำให้การลงทุนในอนาคตต้องแบกภาระต้นทุนไม่น้อยทีเดียว ความเสี่ยงจึงบังเกิดทันที แต่ก็อย่างว่า ได้ปันผลกระเป๋าตุงกันไปแล้วนี่.!!
*JAS พลอยฟ้าพลอยฝนโดนทิ้งกับเขาไปด้วย กับปรากฏการณ์แพนิก JASIF แต่เชื่อว่า “ฝนตกแรง ย่อมไม่นาน” เช่นเดียวกับ JAS ประเดี๋ยวคงได้เห็นการรีบาวด์ได้เช่นกัน
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น